জানা যায়, উপজেলার জাটিয়া ইউনিয়নের জাটিয়াআশিপাড়া গ্রামের চৌকিদার মাসুদ দীর্ঘদিন ধরে এলাকার নিরীহ লোকজনকে মিথ্যা মামলায় হয়রানী করে আসছিলো। গত ২১ মার্চ মাসুদ ও তার লোকজন নিয়ে প্রতিবেশি সাইফুল ইসলামের বাড়ির জমি দখল করতে গিয়ে সাইফুলকে পিটিয়ে হাত-পা ভেঙে দেয়। এঘটনায় সাইফুলের স্ত্রী ঈশ্বরগঞ্জ থানায় একটি মামলা করেন। ওই মামলায় জামিনে এসে মাসুদ, সাইফুল ও তার পারিবারের লোকজনকে হুমকি দিচ্ছে এবং মামলা দিয়ে হয়রানীর পায়তারা করছে।